

**ΔΕΛΤΙΟ ΤΥΠΟΥ**

**Επιστημονική Ημερίδα με θέμα**

**«ΚΑΚΟΗΘΗ ΑΙΜΑΤΟΛΟΓΙΚΑ ΝΟΣΗΜΑΤΑ»**

**Δευτέρα 22 Σεπτεμβρίου 2025**

**18:00 – 21:00**

**Ελληνικό Ινστιτούτο ΠΑΣΤΕΡ**

Ο **Σύλλογος Καρκινοπαθών, Εθελοντών, Φίλων, Ιατρών «Κ.Ε.Φ.Ι.»**διοργανώνει Επιστημονική Ημερίδα με θέμα «**ΚΑΚΟΗΘΗ ΑΙΜΑΤΟΛΟΓΙΚΑ ΝΟΣΗΜΑΤΑ**», η οποία θα πραγματοποιηθεί την **Δευτέρα 22 Σεπτεμβρίου 2025** και ώρα **18:00 – 21:00** στο **αμφιθέατρο του Ελληνικού Ινστιτούτο ΠΑΣΤΕΡ (Βασιλίσσης Σοφίας 127, Αθήνα 11521)**.

Τα κακοήθη αιματολογικά νοσήματα αποτελούν το 10% των νεοπλασιών και προσβάλουν όλες τις ηλικίες, με σημαντικό κοινωνικό και οικονομικό φορτίο  για τους ασθενείς και τις οικογένειές τους. Φέτος συμπληρώνονται 25 χρόνια από τότε που το Imatinib (γνωστό και ως Gleevec) άλλαξε τον ρου της ιστορίας για τους ανθρώπους με χρόνια μυελογενή λευχαιμία (ΧΜΛ). Τιμώντας αυτό το γεγονός, φέτος θα είναι μαζί μας η κα **Ozgun Tansoker**, η οποία είναι ενεργό μέλος του Παγκόσμιου Δικτύου Ασθενών CML Advocates Network.

Ιδιαιτέρως, ενθαρρυντικό είναι το γεγονός ότι οι θεραπείες για τα κακοήθη αιματολογικά νοσήματα εξελίσσονται συνεχώς και πλέον δίνουν τη δυνατότητα εξατομικευμένης προσέγγισης. Ωστόσο, οι θεραπείες αυτές από μόνες τους δεν επαρκούν, καθώς θα πρέπει παράλληλα να διασφαλίζεται η έγκαιρη διάγνωση, η γρήγορη και ισότιμη πρόσβαση όλων των ασθενών με αιματολογικά νοσήματα στα δημόσια νοσοκομεία και η μέγιστη δυνατή βελτίωση των συνθηκών περίθαλψής τους.

Το επίπεδο της επιστημονικής αιματολογικής κοινότητας στη χώρα είναι ιδιαίτερα υψηλό και εάν υπάρξει μέριμνα από την Πολιτεία για την κάλυψη των ελλείψεων των αιματολογικών κλινικών των δημόσιων νοσοκομείων σε υποδομές και προσωπικό, τα αποτελέσματα μπορούν να είναι πάρα πολύ θετικά για τους ασθενείς, τις οικογένειές τους, αλλά και για το σύστημα υγείας εν γένει.

Στην Ημερίδα συμμετέχουν διακεκριμένοι επιστήμονες ιατροί, από τις μεγαλύτερες Αιματολογικές Κλινικές της χώρας, καθώς και εξέχοντες επιστήμονες του εξωτερικού.

Στην Ημερίδα θα προεδρεύσουν,  η κα **Ελισσάβετ Γρουζή**, MD, PhD, Αιματολόγος, Συντονίστρια Διευθύντρια Ν.Υ. Αιμοδοσίας – Υπεύθυνη Ιατρείου Αιμόστασης Γ.Α.Ο.Ν.Α "Ο ΑΓΙΟΣ ΣΑΒΒΑΣ", η κα **Μαρία Παγώνη**, Αιματολόγος, Διευθύντρια Αιματολογικής – Λεμφωμάτων Κλινικής και Μονάδας Μεταμόσχευσης Μυελού των Οστών, Γ.Ν.Α. «Ο Ευαγγελισμός», μέλος της ομάδας εθελοντισμού της ΕΑΕ, επίτιμο μέλος Φ.Ο.Ε.Α. Πανεπιστημίου Ιωαννίνωνκαι ο κ **Γεώργιος Πισσάκας**, Ακτινοθεραπευτής Ογκολόγος, Συντονιστής Διευθυντής Ακτινοθεραπευτικού Ογκολογικού Τμήματος, Νοσοκομείο «Αλεξάνδρα».

Ομιλητές θα είναι οι:

* Η κα **Βίνια Ντάκαρη**, Διδάκτωρ Αμερικανικού Θεάτρου (Αριστοτέλειο Πανεπιστήμιο Θεσσαλονίκης), Συντονίστρια Εργαστηρίων Αφηγηματικής Ιατρικής και Συνεργάτιδα του Προγράμματος Narrative Medicine (Columbia University, Νέα Υόρκη),
* Η κα **Αθανασία Γιαννοπούλου**, MSc, MPH (c), Υπεύθυνη Τμήματος Ελέγχου Ποιότητας, Έρευνας και Συνεχιζόμενης Εκπαίδευσης, Γ.Α.Ο.Ν.Α. «Ο Άγιος Σάββας»,
* Η κα **Τατιάνα Τζένου**, Επιμελήτρια Α', Αιματολογική Κλινική - Μ.Μ.Μ.Ο., Γ.Ν.Α. «Ο Ευαγγελισμός»,
* Η κα **Ουρανία Νικολάτου – Γαλίτη**, Στοματολόγος, Καθηγήτρια Πανεπιστημίου Αθηνών,
* Η κα **Σωσάννα Δελήμπαση**, Διευθύντρια, Αιματολογική Κλινική και Λεμφωμάτων – Μονάδα Μεταμόσχευσης Μυελού των Οστών, Γ.Ν. «Ευαγγελισμός», μέλος της Ελληνικής Ομάδας Μελέτης του Πολλαπλού Μυελώματος,
* Ο κ **Ευάγγελος Ελευθεράκης** - Παπαϊακώβου, PhD, MD, Παθολόγος – Ογκολόγος, Επιμελητής Β΄ Ογκολογική Αιματολογική Μονάδα, Γ.Ν.Α. «Αλεξάνδρα»
* Η κ **Δέσποινα Κατσώχη**, Ακτινοθεραπευτής – Ογκολόγος, Πρόεδρος ΑΚΟΣ, Διδάκτωρ Πανεπιστημίου RWTH Aachen-Germany FEBU

Σκοπός της ημερίδας είναι να παρέχει  έγκυρη και τεκμηριωμένη ενημέρωση για τις σημαντικές εξελίξεις στις μεθόδους πρόληψης, διάγνωσης και αντιμετώπισης των αιματολογικών νοσημάτων.

Ενδεικτικά, στις θεματικές συμπεριλαμβάνονται :

* **«Ασθενείς σε πρώτο πλάνο»**
* **«Ψυχοκοινωνική Υποστήριξη Ασθενών και Φροντιστών με Κακοήθη Αιματολογικά Νοσήματα»**
* **«Νοσηλευτική φροντίδα Αιματολογικών Ασθενών»**
* **«ΧΜΛ : 25 ΧΡΟΝΙΑ ΜΕΤΑ!»**
* **«Οδοντιατρική και Στοματολογική φροντίδα Αιματολογικών Ασθενών»**
* **«Πόσο έχει βοηθήσει η χορήγηση Cart Λεμφοκυτάρων τους Αιματολογικούς Ασθενείς»**
* **«Πολλαπλούν Μυέλωμα»**
* **«Η συμβολή της Ακτινοθεραπείας στην Αντιμετώπιση των Αιματολογικών Κακοηθειών»**

Η Ημερίδα θα γίνει στο [Αμφιθέατρο του Ελληνικού Ινστιτούτου ΠΑΣΤΕΡ](https://www.pasteur.gr/el) (Βασ. Σοφίας 127, Τ.Κ. 115 21, είσοδος από Ευρωκλινική) αλλά θα υπάρχει και η δυνατότητα παρακολούθησης μέσω livestream και θα ακολουθήσει συζήτηση με το κοινό.

Μετά το πέρας της εκδήλωσης θα δοθεί Βεβαίωση Παρακολούθησης σε όλους τους παρευρισκόμενους που το επιθυμούν.

Χορηγοί στην Ημερίδα είναι:

* [Janssen](https://www.jnj.com/innovativemedicine/)
* [GSK](https://www.gsk.com/en-gb/locations/greece/gr-grc/)
* [Takeda](https://www.takeda.com/el-gr/)

Υποστηρικτές στην Ημερίδα είναι:

* [Genesis Pharma](https://www.genesispharma.com/gr/)
* [Servier](https://servier.gr/el/)

Για επιπλέον πληροφορίες, μπορείτε να επισκεφθείτε τις ιστοσελίδες του φορέα  <https://www.anticancerath.gr/>, <https://dikaiomamou.gr/>, να ακολουθήσετε το λογαριασμό του Κ.Ε.Φ.Ι. στο Facebook, <https://www.facebook.com/skkefi/>, να αποστείλετε email στο [info@anticancerath.gr](mailto:info@anticancerath.gr) ή να επικοινωνήσετε τηλεφωνικά στο **2106468222**.

Επικοινωνία:

**Πρόεδρος Δ.Σ.**

Μαίρη Χήναρη  
6944635149

**Γενικός Γραμματέας Δ.Σ.**

Σταύρος Χριστάκος  
6945203996